BESTYRELSESMØDE S49 – FREDENSBJERG GRUNDEJERFORENING 25.05.11

Tilstede: Alle

1. Valg af referent / Klaus

2. Godkendelse af referat fra sidste møde √

3. Meddelelser

Formanden har været i kontakt med en grundejer, som har klaget over manglende oprydning af affald for enden af Jættehøjen. Efter dialog om hvilke pligter man har i forhold til affald omkring ens bolig, og en grundig oprydning på arbejdslørdagen har vi ikke hørt mere.

4. Nyt fra udvalg

Legeplads: Der skal skiftes en kæde i en af gyngerne. Der skal tjekkes priser på fodboldnet, og evt. indkøbes – Anne tager sig af det.

Grøntudvalget: Der været møder fire gange samt en grøntvandring. Der har været flere meldinger på folk, som inddrager fællesarealet til eget brug. Hvad enten der er tale om rod eller pæne indretninger. Bestyrelsen vurderer sagen så interessant, at vi gerne vil følge den tæt og have kontrol. I første omgang kontakter Klaus Vibeke for at få et forslag til en beslutning om skik og brug, som skal vedtages på generalforsamlingen.

Bygnings- og forskønnelsesudvalget: Man ønsker en diskussion om helhedsplanen for hele området. Solceller på tagene er ikke populære i udvalget – man mener de vil forstyrre udsigten fra treplanshusene og evt. også skabe genskinsproblemer. Sagen fortsætter.

Bestyrelsen vil gerne vide om det er muligt at få lavet en lokalplan for området, som kan håndtere flere af de genkommende problemer. Kasper spørger i sit udvalg og evt. andre kontakter om, hvor lille sådan en kan være. Sagen fortsætter.

Skuret kunne ikke bygges på den udvalgte placering, da en grundejer modsatte sig den. Bestyrelsen vurderer at placeringen skal tages op på generalforsamlingen. Der udarbejdes forslag til generalforsamlingen.

Informationsudvalg: Hjemmesiden er stadig under udarbejdelse, men det går lidt trægt. Bestyrelsen opfordrer udvalget til at få samarbejdet skubbet i gang, evt. med en mere konkret kontrakt.

6. Økonomi: Der har været fin respons på bestyrelsens omdelte girokort. Der er kommet 171 indbetalinger og mangler 84 – formanden skriver en lille påmindelse til de resterende og kasseren deler ud.

Økonomien er god.

7. Næste møde

Onsdag den 31. august klokken 19:30 hos Anne K67

8. Eventuelt